**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**medzi zmluvnými stranami:**

**Kupujúci: Ján Živčák – Záhradníctvo MUŠKÁT**

Sídlo: Lieskovany 7, 053 21 Lieskovany

Štatutárny zástupca: Ján Živčák

IČO: 33850691

DIČ: 1020686524

IČ DPH: SK1020686524

Email: muskat@muskat.sk

 (ďalej len „ **kupujúci**“)

a

**Predávajúci:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo IBAN:

Email:

Kontakt:

 (ďalej len „**predávajúci**“)

ďalej predávajúci a kupujúci spolu len ako „**zmluvné strany**“)

Túto zmluvu uzatvára Kupujúci ako verejný obstarávateľ s Predávajúcim ako úspešným uchádzačom vo verejnom obstarávaní na predmet zákazky **„OBSTARANIE MULTIFUNKČNÉHO NAKLADAČA S PRÍDAVNÝMI ZARIADENIAMI - Ján Živčák ZÁHRADNÍCTVO MUŠKÁT“**. Túto zmluvu uzatvárajú zmluvné strany v súlade s výzvou vrátane ich príloh a v súlade s predloženou ponukou úspešného uchádzača.

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť nasledujúcu technológiu: multifunkčného nakladača s prídavnými zariadeniami za podmienok ďalej v tejto zmluve dohodnutých:

|  |  |  |  |  |  |
| --- | --- | --- | --- | --- | --- |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra predkladateľa ponuky** |
| **Opis: Multifunkčný nakladač - nový** | ***(uviesť ponúkanú hodnotu, resp. stručný ekvivalent)*** |
| množstvo | ks |  |  | 1 |   |
| maximálna dĺžka (bez prídavného zariadenia) | mm |   | 3 200 |   |   |
| maximálna šírka | mm |   | 1 400 |   |   |
| maximálna výška  | mm |   | 2 200 |   |   |
| maximálna hmotnosť | kg |   | 2 000 |   |   |
| výkon motora | hp | 45 | 60 |   |   |
| prídavná hydraulika - prietok | l/min | 60 |   |   |   |
| prídavná hydraulika - tlak | bar | 150 |   |   |   |
| výška zdvihu (minimálne) | mm | 2 600 | 3 200 |   |   |
| kapacita zdvihu | kg | 1 000 | 1 400 |   |   |
| univerzálna lopata (objem) | l | 350 | 500 |   |   |
| paletizačné vidly (dĺžka) | mm | 1 150 | 1 200 |   |   |
| záruka | mesiace | 12 |   |   |   |
|   | ***uviesť ÁNO/NIE, resp. stručný ekvivalent*** |
| **Ostatné požiadavky:** | prenos hnacej sily (pohon) - hydrostatický na všetky kolesá |   |
| teleskopické rameno |   |
| nivelizácia ramena |   |
| multi konektor pre pripojenie hydraulických prídavných zariadení |   |
| ovládanie prídavných zariadení multifunkčným joystickom |   |
| kabína s bezpečnostným rámom, vykurovaná |   |
| pracovné osvetlenie predné / zadné |   |
| výstražný maják |   |
| prídavné závažia |   |
| **Ďalšie požiadavky:** | Doprava na miesto dodania |   |
| Vrátane montáže |   |
| Zaškolenie obsluhy |   |
| **Názov výrobcu a typové označenie s príslušenstvom:** |  |

1. Dodanie Tovaru zahŕňa jeho dodanie do miesta plnenia, jeho inštaláciu, odskúšanie a uvedenie do prevádzky, zaškolenie osôb poverených Kupujúcim, predloženie príslušnej technickej a sprievodnej dokumentácie.
2. Predávajúci prehlasuje, že je vlastníkom Tovaru a je oprávnený s ním nakladať za účelom jeho predaja podľa tejto zmluvy.

**Čl. II**

**Kúpna cena**

1. Kúpna cena za predmet zmluvy je stanovená na základe verejného obstarávania dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva je:**

|  |  |  |  |
| --- | --- | --- | --- |
| **Názov výrobcu a typové označenie s príslušenstvom:** | **Cena (EUR) bez DPH** | **DPH 20%** **(EUR)** | **Cena (EUR) s DPH** |
|  |  |  |  |

1. Kúpna cena podľa tohto článku je cenou za nový kompletne funkčný Tovar bez závad. V uvedenej kúpnej cene podľa bodu je zahrnuté: cena Tovaru, clo, dopravné náklady, náklady na inštaláciu a uvedenie do prevádzky, príslušná technická a sprievodná dokumentácia, opravy, údržba a všetky ostatné finančné náklady spojené s dodaním Tovaru Kupujúcemu.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu zmluvy alebo jeho časti kupujúcim.
2. Dohodnutá splatnosť faktúry je do 30 dní odo dňa jej vystavenia kupujúcemu. Súčasťou faktúry je preberací - odovzdávací protokol potvrdený povereným zástupcom kupujúceho.
3. Faktúra musí obsahovať náležitosti v zmysle všeobecne záväzných právnych predpisov.

**Čl. IV**

**Dodacie podmienky**

1. Predávajúci sa zaväzuje dodať nový, doposiaľ nepoužitý Tovar Kupujúcemu **do 6 mesiacov od nadobudnutia účinnosti tejto Zmluvy**. Konkrétny termín dodania oznámi Predávajúci kupujúcemu najmenej dva pracovné dni vopred a to písomne prostredníctvom e-mailu.
2. Miestom dodania Tovaru sú priestory Kupujúceho nachádzajúce sa na adrese: **Lieskovany 7, 053 21 Lieskovany** (ďalej len „miesto dodania“).
3. Predávajúci je povinný Tovar riadne nainštalovať a uviesť do prevádzky v lehote na jeho dodanie uvedenej v bode 1 tohto článku.
4. Dodanie Tovaru do miesta dodania potvrdzuje Kupujúci písomne a to podpísaním preberacieho protokolu. V **Preberacom protokole** sapotvrdzuje druh, množstvo, vyhotovenie a kompletnosť dodaného Tovaru podľa **Čl. I, bodu 1** tejto zmluvy.
5. Kupujúci je povinný pri dodávke Tovaru vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu Tovaru.
6. Zistenie vád je Kupujúci povinný oznámiť písomne formou **Reklamačného protokolu.**
7. Dodaný Tovar musí spĺňať všetky požadované kvalitatívne parametre a úžitkové vlastnosti uvedené v špecifikácii **Čl. I, bodu 1.** tejto zmluvy. Kupujúci je oprávnený pri dodávke skontrolovať predmet zákazky a v prípade dodávky iného Tovaru, ako toho ktorý je uvedený v **Čl. I, bodu 1** tejto Zmluvy tento Tovar neprevziať.
8. Splnením dodávky sa rozumie dátum riadneho uvedenia Tovaru do prevádzky Predávajúcim v mieste dodania.

**Čl. V**

**Zodpovednosť za škodu a za vady, záručná doba**

1. Predávajúci ručí za vlastnosti Tovaru počas záručnej doby, ktorá bola Predávajúcim stanovená na **........... mesiacov**.
2. Predávajúci zodpovedá za to, že Tovar je dodaný podľa podmienok tejto Zmluvy, v súlade s jeho ponukou predloženou vo verejnom obstarávaní podľa čl. 1 bod 1. a podľa platných právnych predpisov a počas záručnej doby bude mať vlastnosti dohodnuté v tejto zmluve.
3. Predávajúci sa zaväzuje v prípade, ak opravu, alebo záručnú preventívnu servisnú prehliadku Tovaru bude potrebné vykonať mimo miesta jeho dodania, zabezpečiť jeho dopravu na miesto vykonania opravy alebo záručnej preventívnej servisnej prehliadky na vlastné náklady. Uvedené platí aj pre jeho vrátenie späť na miesto dodania.
4. Zmluvné strany sa dohodli, že v prípade vady Tovaru počas záručnej doby, má Kupujúci právo požadovať a Predávajúci povinnosť bezplatne odstrániť vady Tovaru, vrátane, nie však len, všetkých prác spojených s jeho opravami, dodávky náhradných dielov nutných k jeho bezchybnému prevádzkovaniu, poradenskej starostlivosti o inštalovaný Tovar, dodávky funkčného príslušenstva k Tovaru.
5. Záruka na Tovar podľa tohto článku platí za predpokladu, že Kupujúci Tovar používa a obsluhuje s príslušnou starostlivosťou podľa inštrukcií Predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou zo stany Kupujúceho.
6. Kupujúci sa zaväzuje, že reklamácie a vady (poruchy) Tovaru uplatní bezodkladne po ich zistení. Ohlásenie vady Tovaru za Kupujúceho oznámi Predávajúcemu oprávnená osoba Kupujúceho na tel. číslo: ……………………, alebo na e mail: ……………………………….
7. Predávajúci garantuje dodávku náhradných dielov na Tovar počas desiatich (10) rokov od ukončenia výroby posledného zhodného typu Tovaru.

**Čl. VI**

**Sankcie**

1. Zmluvné strany sa dohodli, že po dobu prípadnej certifikácie platby zo strany príslušných riadiacich a kontrolných orgánov, nebude v prípade omeškania Kupujúceho s úhradou takejto faktúry mať Predávajúci nárok na úhradu úrokov z omeškania.
2. Za okolnosti vylučujúce zodpovednosť sa považuje tiež konanie, respektíve nekonanie a omeškanie príslušného riadiaceho orgánu, sprostredkovateľského orgánu pod riadiacim orgánom, orgánov kontroly a auditu podľa Európskej komisie a iných orgánov riadenia a kontroly poskytovania financovania prostredníctvom fondov EÚ, ktoré má za následok omeškanie platieb zo strany Kupujúceho Predávajúcemu.
3. Kupujúci je oprávnený v prípade akéhokoľvek porušenia Kúpnej zmluvy zo strany Predávajúceho uplatniť zmluvnú pokutu vo výške 100,00 EUR za každé porušenie Kúpnej zmluvy samostatne.
4. Zmluvná pokuta je splatná do **15** dní odo dňa doručenia výzvy Kupujúceho na zaplatenie zmluvnej pokuty Predávajúcemu, a to na bankový účet Kupujúceho uvedený vo výzve.
5. Uplatnením zmluvnej pokuty nie je dotknutý nárok Kupujúceho na náhradu škody, ktorú svojím konaním/nekonaním spôsobil Kupujúcemu Predávajúci, ani nárok Kupujúceho na odstúpenie od zmluvy.

**Čl. VII**

**Odstúpenie od zmluvy**

1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a následne zákona č. 513/1991 Zb. Obchodný zákonník, v znení neskorších predpisov.
2. Kupujúci má právo odstúpiť od Kúpnej zmluvy v prípade skončenia alebo zániku Zmluvy o poskytnutí nenávratného finančného príspevku, uzavretej medzi Kupujúcim ako prijímateľom nenávratného finančného príspevku za účelom financovania plnení podľa Kúpnej zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.
3. Kupujúci je oprávnený odstúpiť od Kúpnej zmluvy, keď Predávajúci akokoľvek porušil zmluvné povinnosti.
4. Odstúpenie od zmluvy je účinné dňom doručenia písomného oznámenia o odstúpení od Kúpnej zmluvy druhej zmluvnej strane.
5. Predávajúci je oprávnený od tejto zmluvy odstúpiť, ak:
6. kupujúci vstúpi do nútenej správy, na jeho majetok bude vyhlásený konkurz, bude vyhlásené exekučné konanie.
7. v primeranej lehote neposkytne spolupôsobenie, pričom zmarí Predávajúcemu možnosť vykonať plnenie podľa tejto zmluvy.
8. vzniknú nepredvídané okolnosti na strane Kupujúceho, ktoré zásadne zmenia podmienky plnenia tejto Zmluvy a súčasne sa nejedná o okolnosti vylučujúce zodpovednosť Kupujúceho,
9. je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou Kupujúceho.
10. Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s úspešným uchádzačom v prípade, kedy ešte nedošlo k plneniu z toho zmluvného vzťahu medzi verejným obstarávateľom a úspešným uchádzačom a výsledky administratívnej finančnej kontroly zo strany Poskytovateľa nenávratného finančného príspevku, neumožňujú financovanie výdavkov vzniknutých z tohto obstarávania.

**Čl. VIII**

**Vlastnícke právo**

1. Kupujúci nadobudne vlastnícke právo k predmetu zmluvy alebo jeho časti po riadnom zaplatení podľa čl III tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**Čl. IX**

**Spoločné ustanovenia**

1. Názov a kódy projektu:

**Názov projektu:** MODERNIZÁCIA TECHNICKÉHO VYBAVENIA A INOVÁCIA PROCESOV V SPOLOČNOSTI JÁN ŽIVČÁK – ZÁHRADNÍCTVO MUŠKÁT

**Hlavný kód CPV:** CPV 34144710-8 Nakladače na kolesách

**Kód výzvy:**  IROP-CLLD-R038-511-001

**Operačný program:** Integrovaný regionálny operačný program (ďalej len „IROP”)

**Aktivita:** A1 Podpora podnikania a inovácií

**Fond:** Európsky fond regionálneho rozvoja

**Prioritná os:**  5 – Miestny rozvoj vedený komunitou

**Špecifický cieľ:** 5.1.1 Zvýšenie zamestnanosti na miestnej úrovni podporou podnikania a inovácií

1. Predávajúci sa zaväzuje strpieť výkon kontroly/auditu súvisiaceho s dodávanými prácami/službami/tovarmi kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
2. Ministerstvo investícií, regionálneho rozvoja a informatizácie SR (ďalej len „MIRRI SR) a ním poverené osoby,
3. Útvar vnútorného auditu a nimi poverené osoby,
4. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
5. Orgán auditu, jeho spolupracujúce orgány a osoby poverené na výkon kontroly/auditu,
6. Splnomocnení zástupcovia Európskej Komisie a Európskeho dvora audítorov,
7. Orgán zabezpečujúci ochranu finančných záujmov EÚ,
8. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
9. Predávajúci a Kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou (auditom) overovaním a to v lehote stanovenej Kupujúcim.

**Čl. X**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
3. Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.
4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.
5. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.
6. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
7. Táto Zmluva nadobúda platnosť dňom podpísania oprávnenými zástupcami zmluvných strán a účinnosť až po splnení odkladacej podmienky, ktorá spočíva v tom, že dôjde k uzavretiu platnej a účinnej zmluvy o poskytnutí nenávratného finančného príspevku od poskytovateľa nenávratného finančného príspevku a to na základe jej podanej žiadosti a zároveň po splnení druhej odkladacej podmienky, ktorá spočíva v tom, že príslušný poskytovateľ pomoci odsúhlasí celý proces verejného obstarávania.
8. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.

Predávajúci: Kupujúci:

V .........................................., dňa ............... V ........................................., dňa ...............

 .................................................... ....................................................